Sámi allaskuvla

150px|thumb|right|Diehtosiiddas, Sámi allaskuvllas.

Sámi allaskuvla lea ásahuvvon jagis 1989 Guovdageidnui, Norgii. Allaskuvllas leat sullii 270 studeantta ja 100 bargi (dieđut 2018). Allaskuvlla váldoulbmilin lea addit sámegielat studeanttaide gelbbolašvuođa bargat sihke Sámis ja eará servodagain.

Doaimmat
Sámi oahpahus ja sámi dutkan lea leamašan sihke vuođđun ja eaktun Sámi allaskuvlla doibmii. Danne dadjat dávjá Sámi allaskuvlla leat sámi ásahussan. Vuođđudeami rájes leat Sámi allaskuvlla fálaldagat ja doaimmat mealgat viiddiduvvon. Nu leage Sámi allaskuvla searvan nanusmahttit sámi servodaga. Sámi dutkan lea seamma áigodagas oppalaččat sakka rievdan ja viiddiduvvon ja dan ovdáneamis lea Sámi allaskuvla leamašan guovddážis ovttas eará ásahusaiguin.

Sámi allaskuvllas leat čuovvovaš oahppofáláldagat:

 Sámi vuođđoskuvlaoahpaheaddjeoahput  (integrerejuvvon master)
 Mánáidgárdeoahpaheaddjeoahppu (bachelor)
 Sámi giella ja girjjalašvuohta (álgooahpahusas gitta doavttergráda dássái)
 Journalistihkka (bachelor ja master)
 Duodji (bachelor ja master)
 Boazodoallu (bachelor)

Dasa lassin sáhttá váldit oahppoovttadagaid sierran almma ahte olles prográmmaoahpu čađahit. Lea maid vejolaš nu gohčoduvvon friddja bachelora váldit.

Sámi allaskuvla lea maid miellahttun University of Arctic (UArctic) fierpmádagas gos Sámi allaskuvla vuoruha eamiálbmotdoaimmaid.

Sámi lohkanguovddáš lea maid oassin Sámi allaskuvllas. Dat lea našuvnnalaš gealboguovddáš mii erenoamážit bargá oahpahusvuogádahkii buorrin, mánáidgárddi rájes gitta alit oahpu dási radjái.
Sámi lohkanguovddáš bargá viidát ovddidit njálmmálaš ja čálalaš sámegielageavaheami álbmogis.

Sámi allaskuvllas lea maid ovddasvástádus hálddašit sámi ofelašdoaimma ja sámi statistihka fágalaš analysajoavkku mii redigere Sámi logut muitalit / Samiske tall forteller nammasaš almmuheami.

 Jođiheapmi 
Rektorat

 2019 − 2023 Láilá Susanne VarsRektor Sámi allaskuvla.
 2015 − 2019 Gunvor Guttorm
 2011 − 2015 Jelena Porsanger
 2007 − 2011 Steinar Pedersen
 2003 − 2007 Mai Britt Utsi
 2000 − 2003 Kjell Kemi
 1996 − 2000 Asta Balto
 1989 − 1996 Jan Henry Keskitalo

Direktevrrat

 2017 −      Johan Ailo Kalstad
 2011 − 2017 Maaren Palismaa
 2005 − 2011 Anders J.H. Eira
 2002 − 2004 Marit Breie Henriksen
 1999 − 2002 Johan Klemet Hætta
 1996 − 1999 Máret Guhttor
 1994 − 1996 Aslak Nils Sara

Liŋkkat
Sámi allaskuvla

Gáldut

Category:Norgga universitehtat ja allaskuvllat
Category:Guovdageainnu skuvllat
Category:Sápmi